Diari Oficial de la Generalitat Valenciana


Sumari del DOGV 9711, del 25-10-2023 (2023/10751)

RESOLUCIÓ de 20 d'octubre de 2023, de la consellera d'Hisenda, Economia i Administració Pública i presidenta de l'Agència Tributària Valenciana (ATV), per la qual es modifica la Resolució de 28 de juny de 2022, de delegació de determinades competències en òrgans de l'ATV i de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10084


Data del document
:   20-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 20 d'octubre de 2023, de la consellera d'Hisenda, Economia i Administració Pública i presidenta de l'Agència Tributària Valenciana (ATV), per la qual es modifica la Resolució de 28 de juny de 2022, de delegació de determinades competències en òrgans de l'ATV i de l'Administració de la Generalitat. [2023/10921]  
  
Mitjançant la Resolució de 28 de juny de 2022, del conseller d'Hisenda i Model Econòmic i president de l'Agència Tributària Valenciana (ATV), es van delegar determinades competències en òrgans de l'ATV i de l'Administració de la Generalitat (DOGV 9380, 11.07.2022).  
  
El procés de reestructuració de l'Administració de la Generalitat iniciat després de la publicació del Decret 10/2023, de 19 de juliol, del president de la Generalitat, pel qual es determinen les conselleries en què s'organitza l'Administració de la Generalitat, així com les disposicions i els actes de naturalesa organitzativa que, des d'aquella data, l'han desplegat o complementat, han incidit en l'exercici de les funcions que, com a titular de la presidència de l'Agència Tributària Valenciana (ATV), van ser delegades mitjançant la indicada Resolució de 28 de juny de 2022 i, en particular, en matèria d'ingressos públics de la Generalitat la gestió dels quals corresponga a l'ATV.  
L'anterior comporta la necessitat de modificar l'apartat quart de la resolució mencionada per a continuar aconseguint la finalitat que va justificar la delegació de competències, això és, un augment de l'economia i l'agilitat en la tramitació d'expedients, que redunde en la millora de la qualitat en la prestació de les funcions encomanades.  
Per això, i de conformitat amb el que s'estableix en l'article 9 de la Llei 40/2015 d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, així com en l'article 54 de la Llei 7/2014, de 22 de desembre, de mesures fiscals, de gestió administrativa i financera i d'organització de la Generalitat, i en el Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana, resolc:  
  
Primer. Modificació de l'apartat quart  
Es modifica l'apartat quart de la Resolució de 8 de juny de 2022, del conseller d'Hisenda i Model Econòmic i president de l'Agència Tributària Valenciana (ATV), de delegació de determinades competències en òrgans de l'ATV i de l'Administració de la Generalitat, que queda redactat com segueix:  
«Quart. Delegació en matèria d'ingressos públics de la Generalitat la gestió dels quals corresponga a l'ATV.  
Delegar en la persona titular de la Subdirecció General de l'ATV l'aprovació de les resolucions corresponents a les diferents fases del procediment de gestió d'ingressos quan es referisquen als ingressos públics la gestió dels quals corresponga als òrgans tributaris de l'ATV.  
  
Delegar en la persona titular de la Secretaria General la signatura de tots els documents comptables corresponents a les resolucions anteriors, així com les propostes de pagament derivades de les devolucions d'ingressos indeguts, excepte els que siguen per compensació que corresponen al Departament de Recaptació.»  
  
Segon. Eficàcia  
La present resolució produirà efectes des de l'endemà de publicar-se en el Diari Oficial de la Generalitat Valenciana.  
  
València, 20 d'octubre de 2023.- La consellera d'Hisenda, Economia i Administració Pública i presidenta de l'Agència Tributària valenciana: Ruth María Merino Peña.